אריה דהן

אריה דהן (נולד ב-24 במאי 1967) הוא תת-אלוף במילואים בצה"ל. בתפקידו האחרון שירת כקצין שלישות ראשי.

ביוגרפיה וקריירה 
אריה נולד בפאס שבמרוקו ועלה עם משפחתו לישראל בשנת 1970 לעיר אשדוד. בילדותו התחנך ב"בית הספר שיקמים" ובנעוריו ב"מקיף ד'" בעיר מגוריו. 

החל את שירותו הצבאי כלוחם בחיל התותחנים ולאחר פציעה בתאונת דרכים עבר לחיל השלישות. בחיל השלישות שימש בתפקידים שונים ומגוונים. העיקריים שבהם היו: ראש ענף כוח אדם של חילות התותחנים, ההנדסה ומודיעין השדה. בהמשך שימש כראש ענף כוח האדם במפקדת חיל השלישות. כמו כן היה גם קצין השלישות הפיקודי של פיקוד הדרום ובתפקידו האחרון בטרם מונה לקצין השלישות הראשי כיהן כראש מחלקת כוח אדם סדיר בזרוע היבשה.

קצין שלישות ראשי
ב-14 בנובמבר 2012 החל מבצע עמוד ענן במהלכו נדרש חיל השלישות להיערך לגיוס מילואים בקנה מידה רחב.

בין היתר, הוביל אריה מהלכים הקשורים לצמצום הביורוקרטיה והגברת הביזור, פיתוח פרופסיה חיילית והגברת המוכנות לחירום.

דהן סיים את כהונתו כקצין שלישות ראשי בקיץ 2014 ומונה ביוני 2015 לתפקיד מנכ"ל שהם מקבוצת BDO זיו האפט. משמש בהתנדבות כחבר בעמותת "תובנות בחינוך", מתנדב בעמותת "עולים ביחד"  וכן נמנה עם חבר הנאמנים של מכללת אפקה.

בדצמבר 2016 מונה אריה לתפקיד סמנכ"ל משאבים ומנהל בחברת נתיבי ישראל.

חיים אישיים
אריה נשוי לד"ר ענת בן-גל, ומגדלים יחדיו  5 ילדים, מתוכם אב לשלושה (מנישואיו הקודמים).
מתגורר עם משפחתו בגדרה.

השכלה 

צבאית
 בוגר המכללה הבין-זרועית לפיקוד ולמטה של צה"ל
 בוגר המכללה לביטחון לאומי

אקדמית
 בעל תואר ראשון בניהול משאבי אנוש מאוניברסיטת בן-גוריון בנגב
 בעל תואר שני במנהל עסקים מאוניברסיטת בן-גוריון בנגב
 בעל תואר שני בביטחון לאומי מאוניברסיטת חיפה
 בוגר קורס דירקטורים מהמרכז הישראלי לניהול (מי"ל).
 בוגר קורס פיננסים למנהלים מבית הספר להב - אוניברסיטת תל אביב.

קישורים חיצוניים 
נאום אל"ם אריה דהן ב'עדים במדים'
הנער השובב, הפך לשליש הראשי אתר אשדוד10

הערות שוליים 

תתי-אלופים בצה"ל
אשדוד: אישים
קציני משאבי אנוש ראשיים
ישראלים ילידי מרוקו
בוגרי מקיף ד' (אשדוד)
בוגרי אוניברסיטת בן-גוריון בנגב
ישראלים שנולדו ב-1967